Nagyon barátságos környéken található a szállás. A vendégfogadó nagyon kedves volt és segítőkész, azonnal adott néhány tippet Amszterdammal kapcsolatban. Igaz a hely kicsit messze van a központtól, az M54-es metró utolsó előtti állomása, viszont nagyon nyugodt környék, és a metró kb 7 perc séta a lakástól, és út közben egy nagyszerű supermarket található. A szállás tiszta, az ágyunk lehetett volna kényelmesebb, de összességében teljesen megfelelő olyanoknak, akik csak aludni mennek a szállásra. A fürdő és a WC közös másik 3-4 szoba részére, de sosem volt rá példa a 4 éjszaka ott tartózkodásunk alatt, hogy zavartuk volna egymást más lakókkal. Mindent egybe véve tudom ajánlani a helyet, ha nem zavar egy kis mindennapi metrózás. Aki folyamatosan éjszakázni akar, annak lehet nem a legmegfelelőbb, mert az éjszaka nem járnak a metrók, és az éjszakai járatok ritkán mennek hosszabb menetidővel.